Tárgy: Jarokelo – Budapest – 00133508 számú bejelentés

Tisztelt jarokelo.hu, kedves Bejelentő!

A Shell Hungary zRt. (1113 Budapest, Bocskai út 134-146.) („Shell”) Ügyfélszolgálata köszönettel vette a Shell 1026 Budapest, Szilágyi Erzsébet fasor 123. szám alatt lévő töltőállomása („Töltőállomás”) hátoldalának állapotával kapcsolatos bejelentést.

A bejelentést megvizsgáltuk és intézkedtünk a Töltőállomás hátoldalán lévő graffiti lefestéséről, a megdőlt korlátok helyreállításáról. A munkálatok várhatóan április hónapban befejeződnek.

Csak a pontosság kedvéért szeretnénk megjegyezni, hogy a bejelentésben hivatkozott 2013. évi CLXV. tv. már 2023. július 24-e óta nem hatályos, felváltotta a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. tv. („Törvény”). A bejelentésben foglaltaknak a Törvény rendelkezéseivel összhangban teszünk eleget.

Budapest, 2024. április 22.

Shell Hungary zRt. Ügyfélszolgálat